b'\n_START_ARTICLE_\nKaakkois-Suomen ammattikorkeakoulu\n_START_SECTION_\nTutkinto-ohjelmat\n_START_PARAGRAPH_\nXamkilla on yhteens\xc3\xa4 nelj\xc3\xa4 kampusta Mikkeliss\xc3\xa4, Savonlinnassa, Kotkassa ja Kouvolassa. Kaksi kolmesta Xamkin p\xc3\xa4iv\xc3\xa4opintoja suorittavasta opiskelijasta suorittaa tutkintoaan Mikkelin kampuksella. Vuonna 2019 Xamkissa on 33 eri AMK-tutkintoon johtavaa tutkinto-ohjelmaa, jotka on mahdollista suorittaa p\xc3\xa4iv\xc3\xa4opintoina. Lis\xc3\xa4ksi valtaosan alemman AMK-tutkinnon ohjelmista voi suorittaa monimuoto-opintoina.\n_START_SECTION_\nOmistajuus\n_START_PARAGRAPH_\nXamk syntyi alunperin Kymenlaakson ammattikorkeakoulun ja Mikkelin ammattikorkeakoulun yhdistymisest\xc3\xa4 ja se aloitti toimintansa 1. tammikuuta 2017. Xamkin yll\xc3\xa4pit\xc3\xa4j\xc3\xa4n\xc3\xa4 toimii Kaakkois-Suomen Ammattikorkeakoulu Oy, jonka omistavat Mikkelin, Savonlinnan, Kotkan ja Kouvolan kaupungit. 1. elokuuta 2019 alkaen Mikkelin kaupunki on omistanut enemmist\xc3\xb6osuuden (52%) Kaakkois-Suomen Ammattikorkeakoulu Oy:st\xc3\xa4 ostettuaan osakkeita Savonlinnan, Kotkan ja Kouvolan kaupungeilta osana Mikkelin kaupungin strategiaa kehitt\xc3\xa4\xc3\xa4 kaupungin vetovoimaisuutta nuorten keskuudessa.'